: புன்னியாமீன், உங்களுடைய பணிகள் குறித்து எல்லோரும் மகிழ்ச்சியடைவார்கள் என்பதில் ஐயம் இல்லை. இரண்டு மாதங்களுக்கு முதல் இலங்கைக்கு வந்திருந்தபோது உங்களைச் சந்திக்க வேண்டும் என எண்ணியிருந்தேன் நேரம் வாய்க்கவில்லை. அடுத்தமுறை சந்திக்கலாம். உங்கள் விளக்கம் தொடர்பில் ஒரு விடயத்தை எல்லாத் தமிழ் விக்கிப்பீடியாப் பயனர்களுக்கும் தெரிவிக்க விரும்புகிறேன். என்னைப் பொறுத்தவரை தமிழ் விக்கியில் வேறெந்தப் பயனருக்கும் மேலாக நான் என்னைக் கருதிக்கொண்டது இல்லை. உண்மையில் என்னைவிடக் கூடுதலாகப் பல பயனர்கள் வெவ்வேறு விதங்களில் தமிழ் விக்கிப்பீடியாவின் வளர்ச்சிக்கு உதவியுள்ளார்கள் என்பதே எனது கருத்து. மிகக் கூடிய அளவு கட்டுரைகளை நான்தான் எழுதியிருக்கவேண்டும் என்பது எனது நோக்கம் அல்ல. உண்மையில் முதலில் 2,000 கட்டுரை எண்ணிக்கையைத் தாண்டியது "பயனர் நிரோ" தான். எனவே என்னைவிடக் கூடுதலான கட்டுரைகள் எழுதுவது பற்றி எவரும் கவலைப்பட வேண்டியதில்லை. இப்பொழுது ஏறத்தாழ 3,500 கட்டுரைகள் வரை என் பெயரில் உள்ளன. எனவே என்னைத் தாண்டிச் செல்லும் ஒவ்வொருவரும் குறைந்தது 3,500 கட்டுரைகளை எழுதியிருப்பார்கள். எனவே 10 பேர் என்னைத் தாண்டிச் சென்றால் தமிழ் விக்கிக்கு 35,000 கட்டுரைகள் கிடைக்கும். இதில் என்னைவிட மகிழ்ச்சி அடைபவர்கள் எவரும் இருக்கமுடியாது. எனவே எத்தனை பேர் என்னைத் தாண்டிச் செல்கிறார்களோ அந்த அளவுக்கு அது தமிழ் விக்கிக்கு நல்லது. என்னுடைய கட்டுரை எண்ணிக்கை எவருக்கும் தடைக்கல் அல்ல. இனிமேல் கூடுதலாக, இருக்கும் கட்டுரைகளை விரிவாக்க வேண்டும் என்ற எண்ணம் எனக்கு உண்டு. எனவே முன்னைய வேகத்துடன் புதிய கட்டுரைகளை நான் எழுதும் வாய்ப்பு இல்லை. இங்கே என்னுடைய பணி நிறைவேறும்போது குறைந்தது 5,000 தரமான கட்டுரைகளிலாவது எனது பங்களிப்பு குறிப்பிடத்தக்க அளவில் இருக்கவேண்டும் என்பதுதான் எனது விருப்பம். புன்னியாமீன், உங்கள் பணியை வழமை போலத் தொடருங்கள் உங்கள் இலக்குகளை நீங்கள் இலகுவாக அடைய எனது வாழ்த்துக்கள். --- மயூரநாதன் 14:37, 30 சூன் 2011 (UTC)  
::தங்கள் கருத்துக்களுக்கு மிக்க நன்றி ஐயா எந்த சந்தர்ப்பத்திலும் தங்கள் தனிப்பட்ட அறிவுரைகளை மீறிநான் செல்லமாட்டேன். இது உறுதி. அடுத்தமுறை இலங்கை வரும்போது நாம் சந்திப்போம்.--P.M.Puniyameen 15:08, 30 சூன் 2011 (UTC)  
புன்னியாமீன், தங்கள் மனநிலையையும் திட்டங்களையும் பகிர்ந்து கொண்டு தொடர்ந்து பங்களிப்பதாக உறுதி அளித்திருப்பதற்கு நன்றி. ஒரே ஒரு வேண்டுகோள்:  
//**மயுரநாதன் ஐயா தமிழ்விக்கியை ஆரம்பித்தவர். தமிழ்விக்கியில் ஏற்படக்கூடிய வளர்ச்சி நிச்சயமாக மயுரநாதனுக்குரியதே.** இதனை யாராலும் மறுக்க முடியாது. விக்கி பற்றி என்னால் எழுதப்படக்கூடிய கட்டுரைகள், நேர்காணல்களில் எந்த இடத்திலாவது நான் மயுரநாதன் ஐயாவை குறிப்பிடாமல் விட்டதில்லை. **தமிழ்விக்கி எனும்போது அவர்தான் என்று எனது கருத்தை நான் வலியுறுத்தியுள்ளேன்**. எனவே, தனிப்பட்ட முறையில் நான் கட்டுரை எழுதினாலும்கூட, **விக்கி வளர்ச்சியடைகின்றதென்றால் நிச்சயமாக அந்த முழுப் பெருமையும் மயுரநாதன் ஐயாவையே சாரும்.**//  
தமிழ் விக்கி வரலாற்றில் மயூரநாதனின் முக்கியத்துவம் அனைவரும் அறிவர். எனினும், பொதுவாக அனைத்து இடங்களிலும் விக்கிப்பீடியா ஒரு கூட்டு முயற்சி என்பதையும் இதில் பலரது பல்வேறு வகையான பங்களிப்புகள் அடங்கியுள்ளன என்பதையும் குறிப்பிடுவது நலம். தனியொருவரையோ எண்ணிக்கையையோ மட்டுமே முன்னிறுத்தாமல் விக்கி தத்துவத்தையும் நிறைய பங்களிப்பு எடுத்துக்காட்டுகளையும் தருவது விரும்பத்தக்கது. எ.கா: கோபியின் உரை திருத்தங்கள், தெரன்சின் படிம ஒருங்கிணைப்பு, நற்கீரனின் திட்ட மேலாண்மை, சோடா பாட்டிலின் விக்கியாக்கங்கள் - கொள்கை கடைப்பிடிப்புகள், மாகிர், லாசிக்விக்கியின் நுட்பப் பங்களிப்புகள்.... கட்டுரை எழுதுவதைத் தவிர்த்து விக்கியில் ஆற்றக்கூடிய பல்வேறு பங்களிப்புகள் குறித்தும் எடுத்தியம்புவதும் முக்கியம். நன்றி--இரவி 16:56, 30 சூன் 2011 (UTC)  
::மிக்க நன்றி இரவி தமிழ் விக்கிப்பீடியாவை ஆரம்பித்தவர் என்ற அடிப்படையில் தமிழ்விக்கியில் ஏற்படக்கூடிய வளர்ச்சி நிச்சயமாக மயுரநாதனுக்குரியதே என்று கூறியமைக்குக் காரணம் பிள்ளைகளால் ஏற்படக் கூடிய பெருமைகள் பெற்றேரைச் சார்வதைப்போல தமிழ் விக்கிப்பீடியாவைப் பொருத்தமட்டில் ஒரு தந்தை என்ற ஸ்தானத்திலே அவரை நான் மதிப்பதினால் பிள்ளைகள் நாங்கள் செய்யக்கூடிய நற்காரியங்களின் பலாபலன் அவரைச் சாரும் என்ற அடிப்படையை வைத்துத்தான். எனவே தான் விக்கி வளர்ச்சியடைகின்றதென்றால் நிச்சயமாக அந்த முழுப் பெருமையும் மயுரநாதன் ஐயாவையே சாரும் என்றேன். ஆனால் முழுப் பொறுப்பும் அவரைச்சாரும் எனக் குறிப்பிடவில்லை. விக்கிப்பீடியா ஒரு கூட்டு முயற்சி எனவே இதன் வளர்ச்சிக் கட்டமைப்பும், பொறுப்பும் பயனர்களாகிய அனைவரையுமே சாரும்.  
::இரவி நான் கணினி பற்றி ஓரெழுத்துக்கூடக் கற்கவில்லை. எல்லாம் தானாகக் கற்றவையே. எனவே கணினி தொழிநுட்பப் பக்கங்கள் எனக்குத் தெரியாது. அதேபோல விக்கிப்பீடியா தொழிநுட்பப் பக்கங்கள் எனக்குத் தெரியாது. விக்கிப்பீடியா தொழிநுட்பப் பக்கங்களை தெரிந்து கொள்ளவும் அதன் பங்களிப்பாளர்கள் பற்றித்தெரிந்து கொள்ளவும் ஆசைப்படுகின்றேன். தயவுசெய்து இதற்கு உதவுவீர்களா?--P.M.Puniyameen 02:31, 1 சூலை 2011 (UTC)  
::: புன்னியாமீன், //தந்தை, பிள்ளைகள், நற்காரியங்கள், பலாபலன், முழுப்பெருமை// போன்ற சொற்கள் உணர்ச்சி மேலிட்டவையாகத் தோன்றுகின்றன. ஆசிய / தமிழ்ப் பண்பாட்டுச் சூழலில் இதைப் புரிந்து கொள்ள முடிகிறது. தமிழ் விக்கிப்பீடியாவில் இயன்றவரை தோழமை உணர்வையே கடைப்பிடித்து வருகிறோம். இதன் காரணமாகவே, தமிழ்ப் பண்பாட்டுக்குப் புறம்பாக இருந்தாலும், அனைத்து வயது பங்களிப்பாளர்களையும் பெயர் சொல்லியே அழைக்கிறோம். மூத்த - இளைய - புதிய விக்கிப்பீடியர் போன்ற வரம்புகளும் தமிழ் விக்கியின் தோழமைச் சூழலுக்கும் வளர்ச்சிக்கும் அவ்வளவாக உதவாது. 2003ல் தமிழ் விக்கிப்பீடியாவைத் தொடங்கி கிட்டத்தட்ட ஒன்றரை ஆண்டுகள் தன்னந்தனியாக தமிழ் விக்கிப்பீடியாவில் உழைத்தவர் மயூரநாதன். அன்றில் இருந்து 3000+ அரிய கட்டுரைகளை எழுதி உள்ளார். தமிழ் விக்கிச் சமூகத்தின் வளர்ச்சியின் ஒவ்வொரு கட்டத்திலும் தேவையான ஆலோசனைகளை வழங்கி வழி காட்டி வருகிறார். இதுவே, அவரது முக்கியத்துவத்தைத் தெளிவாக உணர்த்தும். அதற்கு மேல், உணர்ச்சிவயப்பட்டுப் பேசுவது கூட்டு முயற்சித் தத்துவத்தையும் பல பங்களிப்பாளர்களையும் அந்நியப்படுத்தக்கூடும். உலகளாவிய விக்கிப்பீடியாக்களிலும் சிம்மி வேல்சு ஒரு இணை தோற்றுவிப்பாளர் என்ற சுட்டிக்காட்டலுடன் தாண்டிப் போய் விடுகின்றனர். தமிழ்ச் சூழலில் நிறைய தேவையற்ற வழிபாட்டு உணர்வு (idolozing / iconizing) உள்ளது. அது இங்கு தேவையில்லை என்று நினைக்கிறேன். மயூரநாதன் என்னை நன்கு அறிவார் என்பதால் வெளிப்படையாகவே இக்கருத்துகளைக் கூறுகிறேன். தமிழில் நல்ல கலைக்களஞ்சியம் உருவாக்கும் பணியில் தொடர்ந்து உழைப்போம். நன்றி--இரவி 05:57, 1 சூலை 2011 (UTC)  
::என் உள உணர்ச்சியை தான் குறிப்பிட்டேன். அதற்காக ஏனைய பயனர்களின் பணிகளை நான் நிராகரிக்கின்றேன் எனப் பொருள் படாது. அனைவரையும் நான் மதிக்கின்றேன். அதனால் தான் என்கருத்தைத் தெரிவித்தேன். நன்றி இரவி --P.M.Puniyameen 06:44, 1 சூலை 2011 (UTC)